

 **REPUBLIKA HRVATSKA**

#  Ministarstvo PRAVOSUĐA i uprave

#  UPRAVA ZA ZATVORSKI SUSTAV

 **I PROBACIJU**

##  Zatvor u Požegi

KLASA: 372-03/21-01/17

URBROJ: 514-10-06-06-01/1-21-02

Požega, 05. studeni 2021. godine

Na temelju članka 6., stavak 1. Zakona o zakupu i kupoprodaji poslovnog prostora(„Narodne Novine“ broj 125/11 i 64/15) i suglasnosti Središnjeg ureda Uprave za zatvorski sustav Ministarstva pravosuđa i uprave, Uprave za zatvorski sustav i probaciju, Središnjeg ureda, KLASA: 372-03/21-01/16, Urbroj: 514-10-02-02-01/01-21-02 od 3. studenog 2021. godine upravitelj Zatvora u Požegi raspisuje

JAVNI NATJEČAJ

za davanje u zakup dijela poslovnog prostora

Predmet javnog natječaja je davanje u zakup dijela poslovnog prostora ukupne površine od 1m2 potreban za postavljanje samoposlužnog aparata za tople napitke u Zatvoru u Požegi na adresi Osječka 151 a, Požega na određeno vrijeme od pet godina.

Samoposlužni aparat za tople napitke mora zadovoljiti minimalne tehničke karakteristike kako slijedi:

više mogućnosti odabira toplih napitaka na bazi instant kave, espresso kave, čokolade i čaja, u ponudi obvezno nuditi pripravljene napitke kao što su: instant kava, espresso kava, kava s mlijekom, cappuccino, cappuccino s čokoladom, čokoladni napitak, čaj, mlijeko i druge mogućnosti, uz posebnu mogućnost doziranja šećera.

Ponuditelj mora besprijekorno održavati higijenske uvjete aparata u skladu sa sanitarno-higijenskim propisima te je prema zakupodavcu i prema trećim osobama odgovoran za rad aparata i proizvode iz aparata.

Dio poslovnog prostora ukupne površine od 1m2 po aparatu daje se u zakup na određeno vrijeme od pet godina.

 Početna cijena zakupnine mjesečno po aparatu iznosi 200 kn bez PDV-a. Mjesečni iznos zakupnine uvećava se za iznos poreza na dodanu vrijednost. Režijski troškovi uračunati su u iznos zakupnine.

Iznos ponuđene mjesečne zakupnine podliježe promjeni na godišnjoj razini ako se indeks potrošačkih cijena u Republici Hrvatskoj poveća za više od 2%,a prema objavi Državnog zavoda za statistiku.

Poslovni prostor na kojem je zasnovan zakup ne može se dati u podzakup.

PONUDA ZA SUDJELOVANJE U JAVNOM NATJEČAJU MORA BITI POTPISANA OD OVLAŠTENE OSOBE I SADRŽAVATI:

-ime i prezime, OIB, adresu i prebivalište za fizičke osobe, odnosno naziv tvrtke, OIB i adresu sjedišta za pravne osobe;

-presliku osobne iskaznice za fizičke osobe, izvornik ili ovjerenu presliku rješenja o upisu u sudski registar za pravne osobe ne stariji od 3 mjeseca od dana objave natječaja, odnosno obrtnice za fizičke osobe-obrtnike;

-izvornik ili ovjerenu presliku potvrde nadležnog tijela o izvršenoj obvezi plaćanja poreza i doprinosa za mirovinsko i zdravstveno osiguranje, ne stariju od 30 dana od dana objave ovog natječaja;

-potvrdu nadležnog općinskog suda da protiv fizičke osobe ili odgovorne osobe u tvrtki nije podignuta optužnica, niti je izrečena pravomoćna osuđujuća presuda za kaznena djela;

-tehničke podatke o samoposlužnom aparatu i vrsti toplih napitaka koje će se nuditi u aparatu;

-cijenu mjesečne zakupnine iskazanu u kunama posebno za samoposlužni aparat Sveukupna cijena mjesečne zakupnine mora biti upisana brojkama i slovima;

 -izjavu da je ponuditelj podnošenjem ponude izričito suglasan da Zatvor u Požegi može koristiti i dalje obrađivati dostavljene podatke u svrhu provedbe postupka javnog prikupljanja ponuda, sukladno propisima o zaštiti osobnih podataka te iste objaviti u skladu s odredbama propisa koji uređuju pravo na pristup informacijama.

Potpisane i pečatirane ponude dostavljaju se poštom preporučeno ili neposredno, na adresu naručitelja: Zatvor u Požegi, Osječka 151a, Požega 34000 u zatvorenoj omotnici s upisanom adresom zakupodavca te naznakom „Ponuda za Javni natječaj za davanje u zakup dijelova poslovnog prostora – ne otvaraj“.

Rok za dostavu ponuda je do 15. studenog 2021. godine do 13h.

Javno otvaranje ponuda održati će se dana 17. studenog 2021. godine, u prostorijama Zatvora u Požegi, Osječka 151a, Požega u 12:00 sati.

Predstavnik ponuditelja svoje ovlaštenje za nazočnost javnom otvaranju ponuda dokazuje pisanom punomoći.

Nepravovremene, nepotpune ili ponude podnesene suprotno uvjetima natječaja neće se razmatrati.

Najpovoljnijom ponudom smatrat će se ona ponuda koja uz ispunjenje svih uvjeta natječaja, s priloženom traženom dokumentacijom, sadrži najveći iznos sveukupne cijene mjesečne zakupnine. U slučaju da dva ili više ponuditelja ponude jednak iznos zakupnine prednost ima ponuda koja je ranije zaprimljena.

Obavijest o najpovoljnijoj ponudi ponuditeljima će se dostaviti putem e-mail.

Odabrani ponuditelj je dužan najkasnije u roku od 15 dana od poziva zakupodavca preuzeti poslovni prostor i sklopiti Ugovor o zakupu. Ugovor o zakupu dijelova poslovnog prostora sklapa se na određeno vrijeme od 5 (pet) godina, a smatra se sklopljenim i proizvodi pravne učinke danom njegove solemnizacije (potvrde) od strane javnog bilježnika.

Priključenje samoposlužnih aparata obavlja odabrani ponuditelj o svom trošku. Ako isti ne preuzme poslovni prostor ili ne zaključi ugovor o zakupu u određenom roku, smatrat će se da je odustao od zaključenja ugovora, te će se izabrati drugi po redu najpovoljniji ponuditelj. Ukoliko je više ponuditelja predalo ponudu u istom iznosu sveukupne cijene mjesečne zakupnine, a udovoljavaju uvjetima natječaja, za najpovoljnijeg ponuditelja odabrati će se onaj čija je ponuda prva stigla u pisarnicu.

Obveza i trošak zakupnika jesu: dostava aparata, postavljanje i priključivanje aparata, održavanje i servis, kao i troškovi montaže i demontaže aparata, njegovo uklanjanje, odvoz i dovođenje prostora u prvobitno stanje nakon prestanka ugovora o zakupu.

Zakupodavac ne odgovara za eventualna oštećenja aparata, krađe i ostale rizike, kao niti za štetu nastalu trećim osobama u vezi rukovanjem, korištenjem i radom aparata te konzumiranjem proizvoda iz aparata.

Uz podatke koje određuje zakon o zakupu i kupoprodaji poslovnog prostora, ugovor koji će biti zaključen s najpovoljnijim ponuditeljem sadržavati će odredbe: sporazumno obilaženje i kontrolu aparata, redovito punjenje aparata proizvodima, početak otklanjanja kvarova i zastoja odmah, a najkasnije u roku od 3 sata od dojave.

Zakupodavac zadržava pravo da po provedenom natječajnom postupku ne izabere najpovoljnijeg ponuđača i poništi natječaj bez obrazloženja.

Osobe zadužene za komunikaciju:

Višnja Tomić Dalić

Josip Uršić

Telefon: 034 290 070 ,034 290 076

Obavijesti u vezi predmeta na e mail:zatvor.u.pozegi@uzs.pravosudje.hr.

 U P R A V I T E L J

 Tomislav Ferenc